Iver Hole

Iver Hole (født 26. desember 1944) er en norsk, pensjonert skoleleder, samt tidligere diskoskaster.

Han representerte idrettslaget IK Tjalve i Oslo, hvorav hans personbeste på 59,54 meter var norsk rekord i diskos fra august 1970 til september 1971.

Hole har tre medaljer fra NM med sølv fra 1971 og 1972 og bronse fra 1973. I NM-sammenheng havnet Hole bak NM-grossisten Tormod Lislerud som tok ni titler fra 1965 til 1974.. Lislerud var også den som tok den norske rekorden fra Hole i september 1971. Holes rekordkast fra 1970 plasserer han per 2014 som 17 i Norge gjennom tidene..

Høsten 1966 startet Hole som lærervikar ved Spikkestad ungdomsskole, med hovedsakelig undervisning innen kroppsøving. Han ble senere lærer, rådgiver og inspektør. Fra 1983 til han gikk av med pensjon i 2014 var han rektor ved Slemmestad ungdomsskole..

Etter egen karriere ble Hole trener og har trent en rekke utøvere på både lokalt og nasjonalt nivå. Blant utøverne er Mette Bergmann, som han trente mot OL i 1996. Har var også trener for Jorunn Tangen (f. 1961), Norges 5. beste diskoskaster gjennom tidene per 2014, før de giftet seg i 1987, og hun tok navnet Jorunn Tangen Hole. De har tre barn sammen.

Utmerkelser 
 2015: Kongens fortjenstmedalje i gull
 Norges Friidrettsforbunds fortjenstmedalje
 Røyken kommunes kulturpris
 Det Kongelige Selskap for Norges Vels medalje for lang og tro tjeneste
 Æresmedlem i Idrettslaget Røyken og Spikkestad

Resultater og meritter i styrkeløft  

 * Norgesrekord

Referanser 

Norske diskoskastere
Norske skoleledere
Norske pedagoger
Norske friidrettstrenere
Rektorer ved skoler i Norge
Kongens fortjenstmedalje i gull
Personer fra tidligere Røyken kommune
Personer fra Asker kommune
Fødsler i 1944
Norgesmestere i styrkeløft